এরপর দুলাল একটা চটপটির দোকানের কাছে দাঁড়ায়। ওখানে ওর তিনবন্ধু অপেক্ষা করছে।ওরা নতুন বৌদের মাথা থেকে পা পর্যন্ত ভালো করে তাকিয়ে দেখে দুলালকে কনুই দিয়ে গুতো মারে। দুলাল উত্তরে এমন করে হাসে যেন সে তাদের সামনে তার টাকাভর্তি ড্রয়ার খুলে রেখেছে। ‘কে আগে?’ তারা জিজ্ঞেস করে। ‘বড়টা’, চাপাস্বরে কথা বলার তোয়াক্কা না করেই দুলাল স্বাভাবিক কন্ঠে উত্তর করে। ‘এরপর ওকে’। সে জেসমিনকে দেখিয়ে বলে। ‘সবচেয়ে ভালোটা শেষে নাকি, মামুর ব্যাটা?’ ওর এক বন্ধু জিজ্ঞেস করে। দুলাল রুবির দিকে এমন করে তাকায় যেন এই প্রথম দেখছে ওকে। বলে, ‘হুম সেই দুধের সর!’